Luxus Leverpostei

**Luxus Leverpostei** er et band fra Kvinesdal i Vest-Agder startet i 1991. Navnet tok de fra en leverposteiboks som lå i kjøleskapet.

I 1992 ga bandet ut sin første demokassett som ikke ble lagt ut for salg. Rolluf sluttet i bandet, og Stålull kom inn på gitar. Kjell Are sluttet også etter en liten stund og Johnny kom inn på trommene. De spilte så inn sin første fullengdekassett *Live på St. Kvina*. En ny kassett ble utgitt i 1993, *Rødbrus & bokstavkjeks*. Enda en kassett ble utgitt i 1994, som het *Generelt Piss Preik*. Kassettene solgte hele 3000 eksemplarer bare i hjembygda Kvinesdal.

## Historie
I 1996 kom først singelen «Dra te hælvete». Så kom debutalbumet *[[Absolute Bullshit]]*, cd-en inneholdt sangen «En god gammeldags hore», som de måtte fjerne. Omtrent på samme tid krevde EVA Records at bandet skulle endre navn på albumet, da EVA Records sitter med navnerettighetene til Absolute Music-serien. Da ble navnet endret til *100% Bullshit*. Albumet lå et halvt år på VG-lista og solgte over  eksemplarer. I 1996 kom et nytt medlem, Gerry (keyboard).

I 1997 kom først singelen «Dagdrøm», som ble fulgt opp med deres andre album *[[Bare ræva]]*. I oktober/november samme år var gruppa i Abbey Road Studios i London og spilte inn julesingelen: «Øl & syltaflesk», som kom ut desember 1997. Singelen solgte over  eksemplarer som var nok til enda en gullplate.

I april 1998 kom techno-albumet: *[[Load Error]]*. 20. mai 1998 fikk de gullplate for *Bare ræva*, og 14. september 1998 kom albumet *[[Hebd]]*. De var også i Hollywood og spilte inn singelen «Jakten på Pamela». Det ble også laget en video av sangen i Hollywood. Både singelen og videoen ble lagt til *Hebd* som en bonus. Rett etter utgivelsen sluttet Johnny i gruppa. Kenneth, Mike og Kniksen spilte trommer i hver sine korte perioder. Kniksen har spilt sammen med Bob Kåre i Crush. I august 1999 kom en ny trommeslager, Tommy Jacksonville fra Kristiansand, inn i bandet.

I februar 2000 spilte bandet inn et nytt album, som ble utgitt i august 2000: *[[Tarmgass (album)|Tarmgass]]*. Etter en kort periode ble albumet stoppet. I september 2000 sluttet Dennis, etter ni år i bandet. Stålull gikk over på bassgitar, men tilbake til gitaren igjen da Stonehead kom inn på bass. Stonehead har vært med siden november 2000. I mai 2001 kom singelen «The Big Big Brother». Singelen ble stoppet siden gruppa brukte Big Brother-logoen. I august 2001 ble samlealbumet *[[The Greatest Shits]]* utgitt.

I juni 2001 reiste Gerry til Australia for å studere. Mens han var borte, var det Bingo som spilte keyboard i stedet. Da han begynte å studere, ble det DEO som kom på keyboard, DEOs første jobb med gruppa var 6. oktober 2001 i Ølen. Gerry kom hjem igjen november 2001 og spilte sammen med guttene til februar 2002. Hans siste jobb med Luxus Leverpostei var en konsert i Feiring 16. februar 2002, og tre dager etter reiste han tilbake til Australia. DEO var på plass igjen 21. februar i Haugesund, og han spilte med guttene frem til juni 2002. 16.–23. juli 2002 var Gerry hjemme og spilte noen konserter. DEO kom tilbake på synthen i august. 

Mandag 28. oktober 2002 var Stålull og Bob Kåre på Sone 2 på TV2, de mottok platinaplate for *100% Bullshit*, for  solgte album. Samme dag kom albumet *[[Festen blir ikke helt den samme uten]].* Slippfesten for albumet fant sted på Grand Hotell i Flekkefjord 2. november, og dette var også DEOs siste spillejobb med gruppa. 3. desember 2002 kom Gerry hjem og var ferdig med studiene, og ble med på veien igjen.

5. juli 2003 spilte gruppa på festivalen *Down by the River* i Kvinesdal sentrum. Denne kvelden opptrådte bandet i dress. I oktober 2003 sluttet Tommy og Gerry for å spille i egne band. Da gruppa var klar for turné igjen i 2004, var to nye medlemmer på plass: Baltazar på keyboard og Dotto på trommer. Baltazar kommer fra Flekkefjord, og hadde blant annet spilt sammen med Luxus' tidligere lydmann, Cutta. Dotto spiller sammen med Stålull og Stonehead i Stålull & The Fat Ladies.

I juli 2004 reiste gruppa til Danmark for å spille inn en ny plate. Den ble spilt inn i PUK Studio. Releaseparty for *[[Utsolgt]]* fant sted på klubben Smutthullet på Grand Hotell i Flekkefjord 11. september, og på Baråtti i Strømmen 17. og 18. september. Platen kom ut 20. september. 25. oktober var Luxus Leverpostei i Blender på NRK2 og presenterte den nye platen.

Gruppemedlemmene Stonehead og Baltazar sluttet i gruppa, og Gerry kommer tilbake på synthen. Kniksen og Dotto delte på å spille trommer. Etter hvert ble det bare Kniksen på trommer. Carsten Caviar ble ny bassist i august dette året. Gruppa hadde mange turneer i denne tidsperioden, men ingen utgivelser. Bandet besto i denne tidsperioden av Stålull, Bob Kåre, Carsten Caviar, Kniksen og Gerry. I 2010 ble singelen *Russ i år* gitt ut digitalt, med låtene «Russ i år» og «Bakrus».

I 2011 ble albumet «Rølp» ble gitt ut, og dette var bandets første studioalbum på syv år. Kniksen tok pappaperm, og Bomull (Sveinung) er trommis-vikar. Carsten Caviar sluttet samme høst, og Stonehead kom tilbake og spilte et par konserter med bandet som vikarbassist. Ny fast bassist er Bøggwald Bacon. 6. januar ble bandets andre samleplate, *[[20 år med promp og fis, men ingen spellemannspris|20 år med promp og fis, men ingen spellemannpris]]*, utgitt. Dette var en samleplate med låter fra alle albumene de tidligere har utgitt, samt alle musikkvideoene på bonus-DVD. Den ikke-utgitte musikkvideoen til singelen «Dagdrøm» fra 1997 er også inkludert. I 2016 ga bandet ut deres niende studioalbum *[[Ivar (album)|Ivar]]*.

## Diskografi
### Album
**[[100% Bullshit]]* (1996)
**[[Bare ræva]]* (1997)
**[[Load Error]]* (1998)
**[[Hebd]]* (1998)
**[[Tarmgass (album)|Tarmgass]]* (2000)
**[[The Greatest Shits]]* (2001)
**[[Festen blir ikke helt den samme uten]]* (2002)
**[[Utsolgt]]* (2004)
**[[RØLP]]* (2011)
**[[20 år med promp og fis, men ingen spellemannspris]]* (2012)
**[[Ivar (album)|Ivar]]* (2016)

### Kassetter
**Demo* (1992)
**Live på St. Kvina* (1992)
**Rødbrus & bokstavkjeks* (musikkassett, egenutgitt, 1993)
**G.P.P. (Generelt Piss Preik)* (1994)

## Eksterne lenker
* 
*